open-index/open-wikipedia-markdown huggingface dataset:
האנו פבקור

**האנו פבקור** (באסטונית: **Hanno Pevkur**; נולד ב-2 באפריל 1977) הוא פוליטיקאי אסטוני ממפלגת הרפורמה, אשר משמש כשר ההגנה של אסטוניה מאז 18 ביולי 2022. לפני כן שימש כשר הרווחה בין השנים 2009–2012, כשר המשפטים בין 2012–2014, וכשר הפנים בין 2014–2016.

## ביוגרפיה
פבקור למד משפטים בבית הספר לכלכלה של טאלין ובאוניברסיטת טרטו, והוסמך כעורך דין. בשנת 2000 הצטרף לפוליטיקה במסגרת מפלגת הרפורמה ומונה ליועץ המשפטי של רובע נמה  בטאלין. באפריל 2003 הוא נבחר לתפקיד ראש הרובע בקואליציה שכללה את מפלגת הרפורמה ומפלגת רס פובליקה. במרץ 2005 הוא נאלץ לוותר על התפקיד לאחר שאנשי רס פובליקה איימו לנטוש את הקואליציה. תחת זאת, הוא מונה לסגן ראש הרובע. כעבור מספר שבועות עזבו אנשי רס פובליקה את הקואליציה למרות זאת. פבקור נבחר מחדש למועצת העיר טאלין, ולאחר מכן מונה ליועץ לשר המשפטים.

ב-2007 הוא נבחר לריגיקוגו (הפרלמנט האסטוני). ב-23 בפברואר 2009 הוא מונה לשר הרווחה. ב-10 בדצמבר 2012 הוא עבר להיות שר המשפטים. ב-26 במרץ 2014 הוא מונה לשר הפנים. לאחר הבחירות ב-2016 נותרה מפלגת הרפורמה באופוזיציה ופבקור סיים את תפקידו. ב-23 באוקטובר 2017 הוא מונה לסגן יו"ר הפרלמנט. גם לאחר בחירות 2019 נותרה מפלגת הרפורמה באופוזיציה, אולם ב-2021 התפטר ראש הממשלה יורי רטס מתפקידו, ומפלגת הרפורמה בהנהגת קאיה קאלאס להקים ממשלה. פבקור מונה ב-18 ביולי 2022 לשמש כשר ההגנה.

## קישורים חיצוניים

* 

קטגוריה:פוליטיקאים אסטונים
קטגוריה:שרי הגנה
קטגוריה:שרי ממשלת אסטוניה
קטגוריה:אסטונים שנולדו ב-1977
מרטין הרם

**מרטין הרם** (באסטונית: **Martin Herem**; נולד ב-17 בדצמבר 1973) הוא לוטננט גנרל אסטוני שכיהן כמפקד (מקביל לרמטכ"ל) של כוחות ההגנה של אסטוניה בשנים 2018–2024.

## ביוגרפיה
הרם נולד בטאלין ב-17 בדצמבר 1973. ב-1992 הוא התגייס לצבא אסטוניה, והחל ללמוד במכללה האסטונית להגנה לאומית. הוא סיים את לימודיו ב-1996, ולאחר מכן שרת בגדודים שונים עד2002 אז נקרא לשמש כמדריך במכללת ההגנה. ב-2003 הוא מונה לראש מחלקת הטקטיקה במכללה. ב-2006 הוא נשלח להשתתף במלחמת עיראק. ב-2008 מונה למפקד פיקוד צפון-מזרח. ב-2012 מונה לסגן מפקד מכללת ההגנה. ב-2013 מונה למפקד המכללה. ב-2016 מונה לראש המטה הכללי של הצבא האסטוני. ב-5 בדצמבר 2018 הוא מונה למפקד הצבא האסטוני (מקביל לרמטכ"ל).

## קישורים חיצוניים


* Heremi biograafia kaitseväe kodulehel
* Heliis Nemsitsveridze: "Martin Herem – mees, kellest saab kaitseväe uus Etna" Eesti Päevaleht, 26. november 2018
* Madis Vaikmaa: "Martin Herem - sada protsenti Eesti toode" Postimees, 12. jaanuar 2018
* Ainar Ruussaar: "Peastaabi ülem: paari päevaga Eestit okupeerida pole võimalik" ERR, 2. jaanuar 2018
* "Kahekõne: Martin Herem" ETV, 25.02.2016
* Aleksander Pihlak: "Kes on kaitseväe järgmine juhataja Martin Herem?" Delfi, 11. jaanuar 2018


קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:גנרלים אסטונים
קטגוריה:מפקדי צבאות סדירים בעת החדשה: אישים
קטגוריה:אסטוניה: צבא וביטחון
קטגוריה:מעוטרי כוכב הארד
קטגוריה:מפקדים בלגיון הכבוד
קטגוריה:ילידי 1973
מפקד כוחות ההגנה של אסטוניה

**מפקד כוחות ההגנה של אסטוניה** (באסטונית: **Eesti kaitseväe juhataja**) הוא הדרג הפיקודי העליון בכוחות ההגנה של אסטוניה. הוא כפוף לשר ההגנה והוא היועץ הצבאי הישיר של ממשלת אסטוניה. מקביל לתפקיד הרמטכ"ל בצה"ל.

## היסטוריה
ב-28 בנובמבר 1918 פלש הצבא האדום לאסטוניה הצעירה, מתחיל בכך את מלחמת העצמאות של אסטוניה. ב-23 בדצמבר מינתה ממשלת אסטוניה את יוהאן ליידונר לתפקיד מפקד הצבא האסטוני. ב-26 במרץ 1920 פרש ליידונר מהתפקיד. הממשלה האסטונית לא מינתה לו מחליף, עד שב-1 בדצמבר 1924 ניסו גורמים קומוניסטים לבצע הפיכה במדינה (בתמיכת ברית המועצות). ממשלת אסטוניה הכריזה על ממשל צבאי והזעיקה את ליידונר חזרה. ליידונר דיכא את ניסיון ההפיכה תוך חמש שעות, אולם הממשל הצבאי נותר על כנו במשך מספר שבועות נוספים, עד שכוחות הצבא הצליחו ללכוד את רוב המהפכנים. ב-8 בינואר 1925 פרש ליידונר מתפקידו בפעם השנייה. ב-12 במרץ 1934, לנוכח התחזקות תנועת הימין הקיצוני "ואפס", הזעיק קונסטנטין פטס את ליידונר חזרה לתפקיד מפקד הצבא, והורה לו להכריז על משטר צבאי. סמכויותיו של ליידונר הורחבו מאוד, וכללו אפשרות לפרק מפלגות ולצמצם את חופש הביטוי. הוא הפך לכמעט דיקטטור במדינה, והוביל אותה אל מה שנודע בהיסטוריה האסטונית בתור "עידן השתיקה".

ב-17 ביוני 1940 פלשו הסובייטים לאסטוניה וכבשו אותה תוך זמן קצר. ליידונר הודח מתפקידו באופן רשמי ב-22 ביוני. הוא ופטס הוגלו לרוסיה ומתו בגולאגים סובייטיים. הסובייטים הקימו צבא אסטוני חדש שנודע בשם "צבא העם האסטוני", ובפועל היה חלק מהצבא האדום. גוסטב יונסון מונה למפקד הצבא עד 3 בספטמבר אז אוחד הצבא האסטוני באופן רשמי לתוך הצבא האדום. ביוני 1941 סולקו כל הקצינים האסטונים מהצבא האדום, ויונסון עצמו הוצא להורג במוסקבה.

ב-18 בספטמבר 1944 נסוגו כוחות הוורמאכט מאסטוניה (לאחר שכבשו אותה במסגרת מבצע ברברוסה), ולזמן קצר נראה היה כי ישנו סיכוי לעצמאות אסטונית מחודשת. אוטו טיף כינס ממשלה בטאלין, ומינה את יאן מיידה למפקד הצבא האסטוני. תוך מספר שבועות כבשו הסובייטים את אסטוניה מחדש ופיזרו את הצבא האסטוני. אסטוניה נותרה חלק מברית המועצות עד 1991, וב-1993 הוקם הצבא האסטוני מחדש.

## רשימת ראשי ההגנה

## קישורים חיצוניים
* מפקד כוחות ההגנה באתר משרד ההגנה האסטוני
קטגוריה:מפקדי צבאות סדירים בעת החדשה
קטגוריה:אסטוניה: צבא וביטחון
קטגוריה:אנשי צבא אסטונים
עולם חדש (סדרת טלוויזיה)

**עולם חדש** (באנגלית: **The Society**) היא סדרת דרמת נעורים אמריקאית בת עשרה פרקים, ששודרה בשנת 2019 ברשת נטפליקס.

## עלילה
הסדרה סוקרת חבורה של בני נוער מהעיירה ווסטהאם, הנאלצים לנהל חברה מתפקדת, זאת לאחר שכל האוכלוסייה המבוגרת בעיירה נעלמה באופן פתאומי לאחר שתלמידי התיכון חוזרים מטיול בית ספר שהתבטל.

## דמויות
### דמויות ראשיות

### דמויות נוספות

## סקירת הסדרה

### פרקים

## הפקה
[ממוזער|מארק ווב , [במאי ואחד מיוצרי הסדרה.]]
[ממוזער|[הייפא אל-מנסור, הבמאית הסעודית ביימה את אחד מהפרקים בסדרה.]]
כריס קייסר  חשף ברשת הטוויטר כי כבר ב-2013 הציגו הוא ומארק ווב  את רעיון הסדרה לשואוטיים, אך הם דחו את הרעיון, וב-24 ביולי 2018, הודיעה נטפליקס על תחילת הפקת הסדרה המתכוננת אשר תקרא "The Society". צילומי הסדרה התרחשו בעיירת לנקסטר במחוז ווסטר שבמסצ'וסטס. הסדרה נוצרה על ידי כריס קייסר ובוימה על ידי מארק ווב.

## הפצה
ב-30 באפריל פרסמה נטפליקס טריילר לסדרה, וב-10 במאי 2019, הועלו עשרת הפרקים לשירות נטפליקס.

## המשך הסדרה
ביולי 2019 נטפליקס הודיע על חידוש הסדרה לעונה נוספת, ופורסם כי ההפקה שוקלת להציב את אוליביה ניקנן בתפקיד ראשי. בעקבות התפרצות מגפת הקורונה, חודש לפני התחלת הצילומים, הודיעה נטפליקס על ביטול העונה השניה. בעקבות ההכרזה, ההאשטאג SaveTheSociety# החל לתפוס תאוצה בקרב תומכי הסדרה ברשתות החברתיות.

## קבלה
דסטין רולס מהאתר Uproxx  ציין לשבח את הוויכוחים האידאולוגים על סוציאליזם, דמוקרטיה ודיקטטורות שהסדרה מציגה, וכתב שזו גם אחת הסדרות המשעשעות והראויות ביותר לשנת 2019.

מבקר הטלוויזיה הראשי של הוליווד ריפורטר, דניאל פינברג, שיבח גם הוא את הבאת הרעיונות האידאולוגים לבימת הטלוויזיה, הוא גם ציין כי למרות שהאלימות בסדרה לא דומה לזו שבסדרה המאה לדוגמה, בה נהרגים דמויות ראשיות רבות, הסדרה לא חוסכת באיומי אלימות המשקפים טוב את המצב בו הילדים נמצאים.

## קישורים חיצוניים
* 
* 
* 
* 

## ביאורים

## הערות שוליים

קטגוריה:סדרות פוסט-אפוקליפטיות
קטגוריה:סדרות נעורים אמריקאיות
קטגוריה:נטפליקס: תוכניות וסדרות
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנת 2019
חיים אבן חביב

רבי **חיים אבן חביב** היה מחכמי פורטוגל במאה ה-15. בשנת 1497, עם גירוש פורטוגל, היגר אל העיר פאס שבמרוקו. בשנת ה'רס"ה השלים את החיבור "ספר הבתים", בו מלאכת איסוף וסידור של אלפים מתשובות הרשב"א, לפי הנושאים שבהם הן עוסקות, הספר לא נדפס.

## תולדות חייו ויצירתו
רבי חיים נולד לרבי משה אבן חביב. יש הסבורים כי אביו הוא רבי משה בן שם טוב אבן חביב, מחבר פורה בנושאי פילוסופיה, שירה ודקדוק עברי. כנראה בעת גירוש פורטוגל הוא קידש שם שמיים בעמידתו האיתנה על הנאמנות לדת היהודית, לנוכח מעשי הכפייה וההרג שביצעו השלטונות במקום. הוא חתם את "ספר הבתים" שסידר, בחרוז: .

### ספר הבתים

עם גירוש פורטוגל, בשנת ה'רנ"ז (1497), היגר אל העיר פאס שבמרוקו ונמנה עם חכמי המקום. הוא שקד שם על איסוף וסידור שאלות ותשובות הרשב"א, הנחשבות ליסוד בפסיקה ההלכתית. עלה בידו לקבץ ולסדר לראשונה כ-3,000 תשובות אל תוך ספר בן שני כרכים גדולים הנחשב במשך מאות שנים לקובץ תשובות הרשב"א הגדול ביותר. את שם הספר קרא "ספר הבתים", משום שאת התשובות סידר לפי "בתים", כאשר כל בית מציין נושא הלכתי ראשי המכיל את כלל התשובות העוסקות באותו נושא. החלק הראשון מכיל עשרים ותשעה בתים והחלק השני עשרים וחמישה. את המלאכה סיים בי"ב בניסן ה'רס"ה (1505). 

בחתימת הספר כתב על גודל טרחתו בחיבור הספר:  והוסיף תפילה שייפקד בבנים זכרים: . 

מפעלו זה נזכר לשבח על ידי אחד ממגורשי ספרד שבאו לפאס, המקובל וההיסטוריון רבי אברהם אדרוטיל, בספרו "השלמות לספר הקבלה": 

החיד"א כתב על חשיבותו של הספר:  הספר לא נדפס. 
#### גלגוליו של כתב היד
כתב היד היה במרוקו עד המאה ה-18. עד אז עשו בו שימוש חכמי מרוקו, ומהם: רבי שמואל אבן דנאן, רבי מנחם סירירו, רבי יעקב אבן צור וכן השד"ר ששהה תקופה ממושכת במרוקו רבי חיים יעקב. רבי מתתיה סירירו כותב לרבי יוסף חיים בן סאמון, שהתעניין אצלו על קניית כתבי יד מאוצרות משפחת סירירו, כי בשנת ה'תקט"ז, לאחר מאמצים מרובים, מצא, יחד עם רבי משה נגארה, את כתב היד בפאס. וכנראה כך, במהלך אמצע המאה ה-18, הובא הספר לליבורנו. וכך כתב רבי יוסף חיים בן סאמון: . הספר הובא גם לידי ידידו של בן סאמון, החיד"א, שאף עשה בו שימוש רב. במאה ה-19 הגיע הספר לידיו של רבי  שתכנן להוציאו לאור. לאחר מכן בא לידי רבי יהודה זרחיה אזולאי, שכתב שער לכתב היד וכלל בו ציטוטים שונים העוסקים בשבחיו של הרשב"א. בשנת ה'תרל"ה הוצע הספר למכירה על ידי אספנים שהוציאו את חידושי הר"ן על מסכת ראש השנה, מכתב יד שהיה בעזבונו של רבי יהודה זרחיה אזולאי. משם הספר עבר לחכמי ירושלים שמכרו אותו לאוצר המקטלג זוסמן יעבץ (אביו של זאב יעבץ). כיום הספר נמצא בספריה הבודלייאנית.

### פירושים על נ"ך
החוקר הרב יעקב משה טולידאנו העיד כי ראה פירושים שונים על נ"ך מרבי חיים אבן חביב שהועתקו על ידי רבי יהודה בן רבי מאיר טולידאנו, בשנת ה'תק"ע בערך.

## ראו גם
* יהדות פאס
* שו"ת הרשב"א

## קישורים חיצוניים

* ערך על רבי חיים אבן חביב באתר: encyclopedia.com  
* החיד"א, שם הגדולים, מערכת ספרים ב קלא, ערך: ספר הבתים באתר: ספריא.
* ספר הבתים – שו"ת הרשב"א ערוך בידי רבי חיים אבן חביב באתר: DIGTAL BODLEIAN.
* שמחה עמנואל, כתבי היד של תשובות הרשב"א שבידי חכמי המאות החמש עשרה והתשע עשרה, עמ' 32–42, **[[JSIJ]]**.

## הערות שוליים

קטגוריה:מגורשי ספרד ופורטוגל
קטגוריה:פאס: רבנים
קטגוריה:יהודי פורטוגל במאה ה-15
קטגוריה:יהודי מרוקו במאה ה-16
צרקנו

**צרקנו** (בסלובנית: **Cerkno**) היא עיירה בסלובניה כ-50 ק"מ מליובליאנה. אוכלוסייתה מונה כ-1,425 תושבים. העיירה מהווה מרכז מנהלי של אזור "גבעות צרקנו". המועצה המקומית שמרכזה בצרקנו כוללת כ-30 יישובים בסביבה ומתגוררים בה כ-5 אלף תושבים.

## היסטוריה
האזור היה מאוכלס עוד בתקופת רומא העתיקה ועל כך מעידים שרידים של מבצר רומי.

היישוב הוזכר לראשונה בשנת 1257. במהלך המאה ה-16 האזור עבר לשליטת הבסבורג ונכלל ב-Gefürstete Grafschaft Görz und Gradisca. בשלבים האחרונים של מלחמת העולם הראשונה השטח נכבש על ידי איטליה והוא סופח על ידה. הוא היה חלק של איטליה עד לשנת 1943. האזור היה בין המרכזים החשובים של פעילות פרטיזנים בסלובניה. בעיירה הוקם בית החולים הפרטיזני פרנייה. בספטמבר 1943 העיירה שוחררה על ידי לוחמים יוגוסלבים.

בקרבת העיירה נמצא קבר אחים של מתנגדי הקומוניסטים שנרחצו בפברואר 1944 כנקמה על מתקפה בה נהרגו פעילים קומוניסטים.

בין הבניינים הבולטים בעיירה כנסייה שנבנתה בשנת 1714.

בשנת 1984 כ-10 ק"מ מהעיר נפתח אתר סקי. הוא כולל 8 רכבלים באורך 300–1900 מ' שמעלים את הנוסעים עד לגובה של כ-1300 מ' ו-18 ק"מ מסלולי ירידה מההר.

באביב נערך בעיר פסטיבל מסכות פופולרי. כמו כן בכל קיץ נערכת תחרות אופני הרים.

דרך האזור עובר כביש מהיר A1 שמתחיל בגבול עם אוסטריה, עובר דרך ליובליאנה ומסתיים בחוף הים בקופר.

## קישורים חיצוניים

* 

קטגוריה:סלובניה: ערים
Available

**Available** (בתרגום חופשי לעברית: **זמין**) הוא שיר שהוקלט על ידי הזמר־יוצר הקנדי ג'סטין ביבר לאלבום האולפן החמישי שלו, *[[Changes (אלבום של ג'סטין ביבר)|Changes]]*. השיר נכתב על ידי ביבר, ג'בייל מק'גי, פו דב , דריק מילאנו , אשלי בויד ובנדר הארווי, והופק על ידי ג'בייל מק'גי, פו בר ו-HARV. הוא יצא לאור ב-14 בפברואר 2020, כחלק מרצועת האלבום.

## כתיבה
השיר, שמנוגן בסגנון אר אנד בי וטראפ, נכתב על ידי הזמר־יוצר הקנדי ג'סטין ביבר, יחד עם ג'בייל מק'גי, פו בר , דריק מילאנו , אשלי בויד ובנדר הארווי.

בשיר, ביבר שר על האהבה שיש לו לאשתו, היילי ביבר, ואומר שהוא תמיד יהיה פנוי וזמין אליה (מכאן שם השיר, Available) בכל זמן שהיא תצטרך. בהמשך השיר הוא אומר:

## הפצה
השיר יצא לאור ב-14 בפברואר 2020, כחלק מרצועת אלבום האולפן החמישי של ג'סטין ביבר, *[[Changes (אלבום של ג'סטין ביבר)|Changes]]*.

ב-27 בפברואר באותה שנה, השיר הושמע בפרק השני של הסדרה התיעודית על ביבר, ג'סטין ביבר: עונות.

## וידאו קליפ
ב-10 במרץ 2020, שוחרר קליפ לשיר בשם "nature visual" באופן בלעדי למנויי אפל מיוזיק, בסרטון נראה ביבר שר את השיר כשהוא לבוש בקפוצ'ון אפור וכובע אדום ברקע פסנתר שחור ונוף מוקף הרים ושמיים בעלי גוונים אדומים. במקביל, שוחרר טיזר לווידאו קליפ, דרך חשבונות הטוויטר של אפל מיוזיק וג'סטין ביבר. ב-17 במרץ העלה ג'סטין את הקליפ לחשבון היוטיוב שלו ונכון לאפריל 2022 מונה הקליפ כ-10,500,000 צפיות ביוטיוב בעוד שהסרטון המקורי מונה כ-6,900,000 צפיות.

ב-16 במרץ, במסגרת הפרויקט "*CHANGES: The Movement"* פורסם סרטון ריקוד לקליפ Available, ונכון לאוגוסט 2022, הקליפ מונה כ-5,500,000 צפיות ביוטיוב.

## מיקומי שיא

## ראו גם
* Changes (אלבום של ג'סטין ביבר)
* דיסקוגרפיה של ג'סטין ביבר
* ג'סטין ביבר

## קישורים חיצוניים
* 
* 
* 

## הערות שוליים

קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
משרד ההגנה (בולגריה)

**משרד ההגנה הלאומית** (בבולגרית: **Министерство на отбраната**) הוא משרד בממשלה הבולגרית, האחראי על יישום מדיניות הביטחון של בולגריה. בראשו עומד השר, חבר הממשלה. השר העומד בראש המשרד אחראי על ניהולם השוטף של כוחות צבא בולגריה, כמו גם על גיוסם בשעת הצורך. הוא מדווח ישירות לנשיא אשר משמש כמפקד העליון של הכוחות המזוינים. ראש ההגנה מדווח ישירות לשר.

המשרד הוקם לראשונה ב-1879, ובתחילה נקרא "משרד המלחמה". בתקופת הרפובליקה העממית של בולגריה נקרא המשרד "משרד ההגנה העממית". דרגומיר זקוב מכהן כשר ההגנה מאז 1 במרץ 2022.

## קישורים חיצוניים

* 

קטגוריה:בולגריה: צבא וביטחון
קטגוריה:משרדי ביטחון
קטגוריה:משרדי ממשלה בבולגריה
קטגוריה:ממשלת בולגריה
דרגומיר זקוב

**דרגומיר זקוב** (בבולגרית: **Драгомир Заков**; נולד ב-24 ביולי 1975) הוא דיפלומט ופוליטיקאי בולגרי אשר כיהן כשר ההגנה של בולגריה במהלך שנת 2022.

## ביוגרפיה
זקוב נולד בסופיה ולמד בבית הספר בשפה הצרפתית "אלפונס דה למרטין". ב-1998 סיים תואר ראשון ביחסים בינלאומיים באוניברסיטה לכלכלה לאומית ועולמית. ב-1999 השלים תואר שני. במרץ 2002 הצטרף למשלחת הבולגרית במפקדת נאט"ו. ב-2008 חזר לבולגריה ומונה למזכיר משרד החוץ האחראי על מדיניות וביטחון ועל הארגון לביטחון ושיתוף פעולה באירופה. בין 2011–2014 שימש כמזכיר המשלחת הבולגרית לאו"ם. ב-2015 החל ללמוד במכללה האירופית לביטחון והגנה ברומא. ב-2016 נשלח שוב למפקדת נאט"ו כיועץ מטעם בולגריה. בפברואר 2017 מונה לשר במשרד החוץ. ב-2019 מונה לראש המשלחת הבולגרית לנאט"ו.

ב-1 במרץ 2022 ראש ממשלת בולגריה קיריל פטקוב פיטר את שר ההגנה המכהן סטפן יאנב בשל קשריו עם ולדימיר פוטין. פטקוב המליץ על זקוב כמחליף והגיש את המועמדות בפני האספה הלאומית. מתוך 240 חברי האספה 184 הביעו תמיכה במועמדות ו-47 נמנעו.

## קישורים חיצוניים

* דרגומיר זקוב, באתר globsec

קטגוריה:דיפלומטים בולגרים
קטגוריה:פוליטיקאים בולגרים
קטגוריה:שרי הגנה
קטגוריה:שרי ממשלת בולגריה
קטגוריה:בולגרים שנולדו ב-1975
ראש ההגנה (בולגריה)

**ראש ההגנה** (בבולגרית: **Началник на отбраната**) הוא הדרג הפיקודי העליון בצבא בולגריה. הוא כפוף לשר ההגנה והוא היועץ הצבאי הישיר של ממשלת בולגריה. מקביל לתפקיד הרמטכ"ל בצה"ל.

## היסטוריה
ב-9 בספטמבר 1885 מינה אלכסנדר באטנברג, נסיך בולגריה את ראצ'ו פטרוב למפקד הראשון של הצבא הבולגרי. התפקיד עבר מספר גלגולים עד שב-1904 נקבע מעמדו כ"ראש מטה הצבא". התפקיד נותר בצורה זו עד קיצה של ממלכת בולגריה. לאחר הקמת הרפובליקה העממית של בולגריה שונה תואר המפקד ל"ראש המטה הכללי". תואר זה נותר גם לאחר נפילת המשטר הקומוניסטי בבולגריה. ב-2009 שונה התואר ל"ראש ההגנה".

## רשימת ראשי ההגנה
### מפקדי צבא בולגריה (1885–1904)

### ראשי מטה הצבא (1904–1949)

### ראשי המטה הכללי (1949–2009)

### ראשי ההגנה (2009–הווה)

## קישורים חיצוניים
* 

קטגוריה:מפקדי צבאות סדירים בעת החדשה
קטגוריה:בולגריה: צבא וביטחון
Can't Forget You

**Can't Forget You** (בעברית: **לא יכולה לשכוח אותך**) הוא שיר של הזמרת הקובנית-אמריקאית גלוריה אסטפן אשר יצא ביוני 1991 כסינגל השלישי מתוך אלבומה השני "Into the Light" כאשר בבריטניה יצא השיר "Remember Me with Love" כסינגל במקום שיר זה ובמספר מדינות נוספות באירופה יצא השיר "Nayib’s Song (I Am Here for You)" במקום.

## הצלחה מסחרית
מבחינה מוזיקלית מבקרים ציינו כי השיר דומה לשירים "Don't Wanna Lose You" ו-"Can't Stay Away from You". השיר לא זכה להצלחה כאשר הגיע למקום ה-43 בלבד בארצות הברית אך כן הגיע למקום השני במצעד השירים העכשוויים למבוגרים בארצות הברית. בניגוד לשירים קודמים של אסטפן לשיר זה לא נוצרו רמיקסים.

בממלכה המאוחדת השיר יצא כצד ב' של השיר "Go Away" אשר יצא כסינגל במדינה ב-1993.

## מיקומי שיא

## קישורים חיצוניים

## הערות שוליים

קטגוריה:שירי גלוריה אסטפן
קטגוריה:שירים באנגלית
קטגוריה:שירים על נוסטלגיה
קטגוריה:בלדות משנות ה-1990
קטגוריה:בלדות פופ
קטגוריה:סינגלים בהוצאת אפיק רקורדס
משרד ההגנה (לטביה)

**משרד ההגנה** (בלטבית: **Aizsardzības ministrija**) הוא משרד בממשלה הלטבית, האחראי על יישום מדיניות הביטחון של לטביה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים הלאומיים של לטביה, כמו גם על גיוסם בשעת הצורך. הוא מדווח ישירות לנשיא לטביה המשמש גם כמפקד העליון של הכוחות המזוינים. מפקד המטה המשותף מדווח ישירות לשר.

אנדריס ספרודס ממפלגת הפרוגרסיבים מכהן כשר ההגנה מאז 15 בספטמבר 2023.

## קישורים חיצוניים
* 

* אתר משרד ההגנה

קטגוריה:לטביה: צבא וביטחון
קטגוריה:משרדי ביטחון
קטגוריה:לטביה: פוליטיקה
חילם

**חֵילָם** או **חֵלָאם** הוא שם מקום תנ"כי בצפונו של עבר הירדן המזרחי.

לפי , חילם היה מקום ניצחונו של דוד המלך על הארמיים תחת הדדעזר בן רחוב. בתרגום השבעים השם חילם זהה לעילם (Αιλαμ) משום שאין עיצורים גרוניים ביוונית, ישנם חוקרים שזיהו את  המקום כעֵלמָא במחוז דרעא, כ-55 ק"מ (34 מייל) מזרחית לכנרת.

## לקריאה נוספת
* אנציקלופדיה מקראית: אוצר הידיעות של המקרא ותקופתו ג, אות חית

קטגוריה:ספר שמואל
קטגוריה:הבשן
אמיל אפטימוב

**אמיל אפטימוב** (בבולגרית: **Емил Ефтимов**; נולד ב-16 באוגוסט 1961) הוא אדמירל בולגרי המשמש כראש ההגנה (מקביל לרמטכ"ל) של צבא בולגריה.

## ביוגרפיה
אפטימוב נולד בווארנה ב-16 באוגוסט 1961. ב-1979 התגייס לצי הבולגרי. הוא למד באקדמיה הימית ניקולה בעיר הולדתו עד 1984. הוא שרת על סיפונן של ספינות שונות כקצין ניווט וכקצין לוחמה נגד צוללות. ב-1991 הפך למפקד ספינה, ובין 1992–1994 למד באקדמיה הימית קוזנצוב בסנקט פטרבורג. ב-1995 הפך למפקד השייטת ה-1 בווארנה. בין 2004–2005 למד במכללת המלחמה הימית ניופורט בארצות הברית. ב-2009 הוא מונה למפקד בסיס הצי בווארנה. ב-2011 נשלח כנציג בולגריה למפקדת נאט"ו בבריסל, ולאחר מכן למד באקדמיית המלחמה של נאט"ו ברומא. ב-2016 הוא חזר לבולגריה ומונה לסגן ראש ההגנה (מקביל לרמטכ"ל). ב-19 בינואר 2017 התפטר ראש ההגנה קונסטנטין פופוב מתפקידו, ואפטימוב מונה למחליפו הזמני עד 2 במרץ של אותה שנה אז נכנס לתפקיד אנדריי בוצוב. ב-27 בפברואר 2020 סיים בוצוב את כהונתו, ואפטימוב חזר לתפקיד.

## קישורים חיצוניים

* אמיל אפטימוב באתר נאט"ו

קטגוריה:אנשי צבא בולגרים
קטגוריה:מפקדי צבאות סדירים בעת החדשה: אישים
קטגוריה:אדמירלים
קטגוריה:בולגרים שנולדו ב-1961
רפאל הצרפתי

הרב **רפאל הצרפתי** (ה'תרכ"ט, 1869 - אייר ה'תשט"ז, 1956) היה פוסק הלכה, רבה של מאזאגאן ואוז'דא שבמרוקו במאה העשרים. מחבר הספרים 'מנחת פתים' ו'משפט כתוב'.

## קורותיו
נולד לאביו הרב חיים יעקב ולאימו אסתר לבית לוי בשנת ה'תרכ"ט בפאס. בהיותו בן שמונה עשרה נכנס ללמוד בישיבת 'יגדיל תורה' בעיר. לאחר כעשר שנות לימוד בישיבה, למד בישיבתו של רבי שלמה אבן דנאן רבה של העיר, במשך כארבע שנים. בישיבה למד יחד עם בניו של רבי שלמה: רבי משה ורבי שאול אבן דנאן. התכתב עם חכמי מרוקו בענייני הלכה, כדוגמת הרב רפאל אנקווה, הרב יוסף בן נאיים, הרב יוסף משאש, הרב שלמה הכהן צבאן.

נשא את אסתר בת הרב מתתיהו סירירו מדייני העיר. שני בניו שנולדו לו נפטרו בדמי ימיהם, ורבי רפאל נותר ללא זרע.

בחשוון ה'תרפ"ד התמנה לרבה של אוז'דא, וכיהן שם ברבנות במשך עשרים ושתים שנה.

לאחר מכן, התמנה לרבה של מאזאגאן, במשך כשש שנים.

נפטר בחודש אייר שנת ה'תשט"ז.

## פעילותו הרבנית
ברבנותו התפרסם בביקורתו על מנהג חלק מיהודי מרוקו להניח תפילין של יד בעמידה. רבי רפאל כתב פסק דין שיש להניחם בישיבה כדעת הזוהר, ושיגר את הפסק לחכמי מרוקו. רוב חכמי מרוקו תמכו בעמדתו. יוצאי הדופן הם הרב יוסף משאש שחלק עליו, וסבר שעדיף להניח בעמידה. וכן הרב שלום משאש שכתב שהמניחים בעמידה יש להם על מה לסמוך, וביקר את הרב רפאל ששינה את מנהגם.

כמו כן ביקר את מנהגם של חלק מהיהודים להישפט בבתי משפט של גוים. כמו כן דיווח כי נכון לשנת ה'תרפ"ד, בעיר אוז'דא רבים מהקצבים לא שמרו שבת, ולכן פסק שאין לסמוך על כשרות הבשר שבחנויותיהם. בעקבות כך, פסק לשוחטים שלא למכור בשר לקצבים מחללי שבת. פסק דינו זכה להסכמתם של בית הדין הגבוה שברבאט.

כמו כן דיווח כי בעקבות עמדתו של הרב יוסף משאש שיש לבטל את חזרת הש"ץ, רצה החזן שבעיר לבטל את החזרה, אך הוא מנע זאת ממנו, וכתב תגובה הלכתית כנגד תשובתו של הרב יוסף משאש. עם זאת יחסיו עם הרב יוסף משאש היו בידידות.

## משפחתו
הרב רפאל הוא בן לשושלת רבנים 'הצרפתי' שכיהנו ברצף כרבנים ודיינים בפאס במשך כארבע מאות שנה ומשפחתו מיוחסת לרש"י ולרבנו תם. רבי רפאל הוא נכדו של רבי רפאל מנחם הצרפתי שהיה שר היהודים ומחכמי פאס. בין חכמי המשפחה נמנים: הרב וידאל הצרפתי השני, הרב יצחק הצרפתי, הרב וידאל הצרפתי השלישי, הרב אליהו הצרפתי (רבי רפאל היה נינו), הרב אבנר ישראל הצרפתי. כמו כן דודו מצד אימו היה הרב יוסף לוי שהיה מחכמי העיר פאס.

## חיבוריו
כשנה לפני פטירתו בשנת ה'תשט"ו, הוציא לאור את פרי חיבוריו:
***מנחת פתים** - חדושים על התנ"ך, הש"ס, וחידושי הלכה
***משפט כתוב** - שו"ת על ארבעת חלקי השולחן ערוך.

שני החיבורים נדפסו בספר אחד בפאס.

מעט פסקי דין נוספים מצויים בכתב יד.

## לקריאה נוספת
***הקדמת הרב רפאל הצרפתי לספרו 'מנחת פתים' -** פאס התשט"ו.

## הערות שוליים

קטגוריה:רבנים מרוקאים
קטגוריה:ילידי 1869
קטגוריה:נפטרים ב-1956
קטגוריה:אוג'דה: רבנים
קטגוריה:אל-ג'דידה: רבנים
מלחמת דוד בעמלק

**מלחמת דוד בעמלק** הוא אירוע המופיע בספר שמואל א', בו מסופר על מרדף בפיקודו של דוד אחרי עמלקים, לאחר שאלו שרפו את עירו צקלג ושבו את כל אנשי העיר.

## רקע
לאחר ששאול ואנשיו רדפו אחר דוד להורגו, דוד ברח לאכיש מלך גת, יחד עם גדודו שכלל 600 איש ושתי נשותיו, אחינועם היזרעאלית ואביגיל. דוד ביקש מאכיש שייתן לו עיר אחת בה יישבו הוא וחייליו, וזה נתן לו את צקלג.

בזמן שהותו בצקלג, הכה דוד ערים רבות ואת כל תושביהם, ולקח מהם את כל רכושם, אותו הביא לאכיש. בזכות זאת, האמין אכיש בדוד, וצירף את אנשיו לצבאות הפלשתים להילחם בישראל. כשצבאות פלשתים האחרים ראו את דוד וצבאו, הם כעסו על אכיש על שהביא את דוד למלחמה, וטענו שהוא יבגוד בהם בקרב על מנת "לקנות" את מחילתו של שאול. אכיש הסכים להחזיר את דוד, אף על פי שעדיין האמין בו, ובבוקר שלמחרת דוד חזר לארץ פלשתים.

## שרפת העיר
בזמן שדוד ואנשיו לא היו בצקלג, הגיע עמלק, פרץ לצקלג ושרף אותה באש. בנוסף, הוא לקח את כל אנשי העיר בשבי, ביניהם שתי נשותיו של דוד.

כשדוד ואנשיו הגיעו לצקלג וראו את האסון, הם בכו זמן מרובה, עד שאזל כוחם לבכות. פרשנות אפשרית לבכייתם המרובה מביא משה וינשטוק: לא רק שנחרבה עירם, אלא קשה למצוא את המחריבים, משום שצקלג נמצאת במדבר, בו מרובים מקומות המסתור.

## המלחמה
### שאלת דוד בה'
לאחר שבכו, ביקש דוד מאביתר הכהן את האפוד כדי לשאול את ה' האם לרדוף ולהכות את עמלק. ה' אמר לדוד שירדוף, ושהוא יצליח במשימתו וינצח את עמלק.

### מרדף דוד
לאחר שה' אישר לו לצאת למלחמה, דוד התחיל לרדוף אחר עמלק, יחד עם 600 חייליו. כשהגיע דוד לנחל הבשור, השאיר דוד בנחל 200 איש שלא עמדו בקצב והיו בעלי יכולות צבאית נמוכה יותר, שישמרו על חפצם, והמשיך לרדוף יחד עם 400 החיילים שנשארו.

במהלך רדיפתם, פגש גדודו של דוד איש מצרי בשדה. החיילים לקחו אותו לדוד, ולאחר מכן השקו אותו והאכילו אותו, לאחר שלושה ימים שלא אכל. אחרי שאכל, סיפר האיש כי הוא נער מצרי, שהיה עבד לעמלקי, ולאחר שחלה, השאיר אותו אדונו שם. לאחר ששמע זאת, ביקש דוד מהנער שיראה לו איפה נמצא הגדוד הזה, והנער הסכים והורידו לגדוד.

### הריגת עמלק והחזרת השבויים
כשהגיעו הנער ודוד, הם ראו את העמלקים יושבים להם בשטח, וחוגגים וסועדים מן השלל שלקחו מערי יהודה, ביניהן צקלג. בבוקר למחרת, תקף אותם דוד וצבאו, עד הערב, והכה את כל העמלקים מלבד מ-400 נערים שברחו עם גמליהם. לאחר ההתקפה, דוד שחרר את כל השבויים, ביניהם נשותיו, ואת כל הרכוש החזירו לבעליו.

## לאחר המלחמה
### טענות התוקפים כנגד הנשארים בנחל
כשחזר דוד עם צבאו מההתקפה לנחל הבשור, טענו מספר אנשים מן הלוחמים שתקפו את הגדוד, שרק התוקפים ראויים לקבל מן השלל, אך מי ששמר על הכלים יקבל רק את רכושו שהיה שייך לו לפני ההתקפה, ואת משפחתו. דוד ענה כנגדם, שכולם לקחו חלק במלחמה, ולכן כולם יקבלו מן שלל עמלק:  על חוק זה נכתב: .

### חלוקת שלל עמלק
במהלך שובו של דוד לצקלג, חילק דוד מן השלל שלקח מהעמלק לזקני יהודה בכל הערים בהן עבר בדרכו לעירו.

## קישורים חיצוניים
*, ויקיטקסט
* שיעורים על מלחמת דוד בעמלק, אתר התנך

## הערות שוליים

קטגוריה:עמלק
קטגוריה:דוד
קטגוריה:סיפורי ספר שמואל
קטגוריה:מלחמות בתנ"ך
סטיבן צ'ידוויק

**סטיבן צ'ידוויק** (באנגלית: **Stephen Chidwick**; נולד ב-10 במאי 1989) הוא שחקן פוקר אנגלי אשר זכה בשני צמידי אליפות העולם בפוקר ובשלושה גביעי סבב טריטון, ונכון למאי 2025 ממוקם במקום השני בכל הזמנים בזכיות מטורנירים.

## ביוגרפיה
צ'ידוויק החל לשחק בטורנירי פוקר ב-2008, ובאותה השנה זכה בטורניר במסגרת סבב פוקרסטארס באיים הקריביים. ב-2010 החל לשחק בטורנירים במסגרת אליפות העולם בפוקר, וב-2011 הגיע לראשונה לשולחן גמר בטורניר במסגרת הסבב, כאשר סיים במקום הרביעי בטורניר Pot-Limit טקסס הולדם. הוא ממעט לשחק בטורנירים בעלי עלות כניסה אשר נמוכים מ-10,000 דולר, למעט במסגרת אליפות העולם בפוקר, ומשתתף קבוע בטורנירים בעלי עלות כניסה גבוהים במיוחד.

ב-2018 זכה לראשון בפרס הגבוה ממיליון דולר בטורניר אחד, כאשר סיים במקום השישי בטורניר במקאו בעל עלות כניסה של 2 מיליון דולר הונג קונגי, כ-250 אלף דולר, וזכה בכ-10 מיליון דולר הונג קונגי, כ-1.3 מיליון דולר. באותה השנה סיים במקום השני בשחקן השנה של GPI.

את זכייתו הגדולה ביותר עשה ב-2019, כאשר סיים במקום הרביעי בטורניר מיוחד לצדקה במסגרת סבב טריטון אשר התקיים בלונדון, בעל עלות כניסה של כמיליון ליש"ט, וזכה ב-4.4 מיליון ליש"ט, כ-5.37 מיליון דולר. באותה השנה זכה בצמיד אליפות העולם בפוקר, כאשר ניצח בטורניר Pot-Limit אומהה הולדם בעלות כניסה של 25,000 דולר, וזכה בכ-1.6 מיליון דולר.

נכון לספטמבר 2025, צ'ידוויק זכה בסך של כ-73.6 מיליון דולר מטורנירי פוקר, כשמתוכם כ-9.9 מיליון דולר בסבב אליפות העולם ו-32 מיליון דולר בסבב טריטון, והוא במקום השני בכל הזמנים בזכיות מטורנירים.

### צמידי אליפות העולם בפוקר

## קישורים חיצוניים

## הערות שוליים

קטגוריה:זוכי צמיד אליפות העולם בפוקר
קטגוריה:זוכי גביע סבב טריטון
קטגוריה:שחקני פוקר בריטים
קטגוריה:אנגלים שנולדו ב-1989
גן ניצחון

[250px|ממוזער|שמאל|גן ניצחון שהוקם בתוך מכתש פצצה בלונדון ב[מלחמת העולם השנייה]]
**גני ניצחון** (מאנגלית: Victory garden) הם חקלאות זעירה, של ירקות, פירות ועשבי תיבול שנשתלו בבתי מגורים פרטיים ובפארקים ציבוריים במהלך מלחמות העולם על מנת שהאוכלוסייה האזרחית תוכל להקל על שרשראות אספקת המזון.
גני הניצחון שמשו לא רק כדי להשלים את המנות שלהם אלא גם כדי להגביר את המורל.

## תפוצה
נעשה שימוש בשיטה בארצות הברית, בריטניה, קנדה, אוסטרליה וגרמניה במהלך מלחמת העולם הראשונה ומלחמת העולם השנייה.

## אספקת מזון במלחמה
במהלך מלחמות לעיתים נפגעות שרשראות יצור ואספקת מזון. לכן, על מנת להפחית מהנטל הלאומי ממשלות לעיתים עודדו אנשים לשתול גני ניצחון.

גני הניצחון שימשו יחד עם בולי קיצוב וכרטיסים כדי להפחית את הלחץ על אספקת המזון הציבורית.

## מורל אזרחי

מלבד סיוע עקיף למאמץ המלחמתי, גנים אלה נחשבו גם ל"מחזק מורל" אזרחי, בכך שגננים יכלו להרגיש מועצמים מתרומת העבודה שלהם ומתוגמלים מהתוצרת שגדלה. זה הפך את גני הניצחון לחלק מחיי היומיום בעורף.

## ראו גם
* הגנה אזרחית
* חקלאות
* חקלאות עירונית
* גינה קהילתית
* משק לשעת חירום
* מלחמה
* עורף (מלחמה)

## קישורים חיצוניים

## הערות שוליים

קטגוריה:חקלאות עירונית
קטגוריה:כלכלת מלחמה
קטגוריה:מלחמת העולם הראשונה
קטגוריה:מלחמת העולם השנייה
מפקד המטה המשותף (לטביה)

**מפקד המטה המשותף** (בלטבית: ** Nacionālo bruņoto spēku komandieris**) הוא הדרג הפיקודי העליון בכוחות המזוינים הלאומיים של לטביה. הוא כפוף לשר ההגנה והוא היועץ הצבאי הישיר של ממשלת לטביה. מקביל לתפקיד הרמטכ"ל בצה"ל.

עם הכרזת העצמאות הליטאית ב-1919, הוקם צבא לטבי עצמאי ובראשו הועמד גנרל שתוארו היה "מפקד הכוחות המזוינים". בעקבות כיבוש המדינות הבלטיות בידי ברית המועצות ב-1940 אוחד הצבא הלטבי אל תוך הצבא האדום. ב-1991 הכריזה לטביה מחדש על עצמאות. ב-1992 הוקם מחדש הצבא הלטבי ונוסד תפקיד מפקד המטה המשותף.

## רשימת ראשי ההגנה
### מפקדי הכוחות המזוינים (1919–1940)

### ראשי ההגנה

## קישורים חיצוניים
* האתר הרשמי של צבא לטביה
קטגוריה:מפקדי צבאות סדירים בעת החדשה
קטגוריה:לטביה: צבא וביטחון
קטגוריה:אנשי צבא לטבים
הארונה אבו דמבה

**הארונה אבו דמבה סי** (בערבית: **هارونا أبو ديمبا**; נולד ב-31 בדצמבר 1991) הוא כדורגלן מאוריטני המשחק בעמדת המגן הימני.

## קריירה
אבו דמבה התחיל את הקריירה שלו בקבוצת המילואים של סדאן ובהמשך שיחק גם בזו של סטאד ריימס ובולון. ב-7 בספטמבר 2012 אבו דמבה ערך את הופעת הבכורה שלו בקבוצה הבוגרת של בולון בתיקו 2-2 נגד אפינאל. בקיץ  הצטרף לקבוצת המילואים של אמיין.

בקיץ  הצטרף לאתלטיקו מרסיי. כעבור שנה חתם בגרנובל עמה היה שותף לעלייה של המועדון לליגה הצרפתית השנייה.

ב-13 ביוני 2022 חתם במרטיג מהליגה השלישית.

לאבו דמבה שורשים מאוריטנים שאפשרו לו לייצג את הנבחרת הלאומית של המדינה. ב-6 באוקטובר 2016 אבו דמבה ערך את הופעת הבכורה שלו בנבחרת מאוריטניה בהפסד 4-0 ל. אבו דמבה השתתף עם הנבחרת פעמיים בגביע אפריקה לאומות.

## קישורים חיצוניים

קטגוריה:כדורגלנים מאוריטנים
קטגוריה:מגני כדורגל מאוריטנים
קטגוריה:כדורגלני בולון
קטגוריה:כדורגלני גרנובל
קטגוריה:כדורגלני מרטיג
קטגוריה:כדורגלני נבחרת מאוריטניה
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:צרפתים שנולדו ב-1991
לאונידס קלנינש

**לאונידס קלנינש** (בלטבית: **Leonīds Kalniņš**; נולד ב-13 בפברואר 1957) הוא לוטננט גנרל לטבי המשמש כמפקד המטה המשותף (מקביל לרמטכ"ל) של הכוחות המזוינים הלאומיים של לטביה.

## ביוגרפיה
קלנינש התגייס לצבא האדום ולמד בבית הספר להגנה מוטסת בווילנה. לאחר מכן למד באקדמיה הצבאית חרקוב עד 1990. לאחר נפילת ברית המועצות עקר ללטביה והתגייס לצבא לטביה. הוא מונה לראש מועצת התכנון המבצעי של מפקדת המשמר הלאומי הלטבי, וב-2006 מונה לסגן מפקד הכוח הלטבי בעיראק. בין השנים 2010–2013 למד במכללת ההגנה הבלטית באסטוניה ובמכללת הפיקוד והמטה הכללי של צבא ארצות הברית בפורט לוונוורת' שבקנזס. 

ב-27 בינואר 2017 מונה למפקד המטה המשותף (מקביל לרמטכ"ל).

## קישורים חיצוניים

* לאונידס קלנינש בפייסבוק
* לאונידס קלנינש באתר הצבא הלטבי

קטגוריה:גנרלים לטבים
קטגוריה:מפקדי צבאות סדירים בעת החדשה: אישים
קטגוריה:אנשי צבא סובייטים
קטגוריה:לטבים שנולדו ב-1957
ארטיס פבריקס

**ארטיס פבריקס** (בלטבית: **Artis Pabriks**; נולד ב-22 במרץ 1966) הוא פוליטיקאי לטבי. כיהן כשר החוץ בין השנים 2004–2007, ולאחר מכן כשר ההגנה בין 2010–2014, ושוב בין 2019–2022.

## ביוגרפיה
פבריקס נולד ביורמלה ב-22 במרץ 1966. הוא גויס לשירות חובה בצבא האדום ושרת בו במשך שנתיים. לאחר מכן החל ללמוד באוניברסיטת לטביה והשלים תואר בהיסטוריה ב-1992. הוא קיבל מענק ללימודים בחו"ל, והחל ללמוד באוניברסיטת אורהוס. ב-1996 הוא השלים דוקטורט במדעי המדינה. לאחר מכן חזר ללטביה והפך לרקטור באוניברסיטת וידזמה למדעים יישומיים.

ב-1998 הוא הצטרף לפוליטיקה והיה אחד מהמייסדים של מפלגת העם, ובמרץ 2004 נבחר מטעמה לסאימה. ב-21 ביולי של אותה שנה הוא מונה לשר החוץ. באוקטובר 2007 הוא הסתכסך עם הנהגת המפלגה ונאלץ לעזוב אותה ולהתפטר מתפקיד שר החוץ. בספטמבר 2008 הוא ייסד יחד עם פוליטיקאים נוספים מפלגה חדשה בשם "החברה לשינוי פוליטי". ב-2010 הוא נבחר לסאימה מטעם המפלגה ומונה לשר ההגנה. ב-2011 הוא עזב את החברה לשינוי פוליטי והצטרף למפלגת "אחדות". הוא המשיך לכהן כשר ההגנה מטעם המפלגה בממשלתו של ואלדיס דומברובסקיס.

ב-2013 התפטר דומברובסקיס מתפקיד ראש הממשלה בעקבות קריסת בניין מרכז מסחרי בריגה במהלכה נהרגו 54 אזרחים. מפלגת אחדות הציגה את פבריקס כמועמד מטעמה לתפקיד ראש הממשלה. עם זאת, מועמדותו נדחתה בידי הנשיא אנדריס ברזינש שטען שלפבריקס אין את הידע הכלכלי הנדרש עבור ראשות הממשלה על פי חוקת לטביה. התפקיד הועבר במקום זאת ללאימדוטה סטראויומה, גם היא ממפלגת אחדות.

בשנת 2014 נבחר פבריקס לפרלמנט האירופי והיה חבר בוועדה לסחר חוץ. לקראת הבחירות ב-2018, התאגדו שתי מפלגות "התנועה עבור!" ו"למען פיתוח לטביה" לרשימה אחת בשם "פיתוח/למען!". פבריקס הצטרף לרשימה כמועמד שלה לראשות הממשלה. הרשימה הפסידה בבחירות, ומיד לאחריהן התפצלה מחדש. פבריקס הצטרף למפלגת למען פיתוח לטביה, ומונה לשר ההגנה מטעמה ב-23 בינואר 2019.

לקראת הבחירות לסאימה ב-2022, התאחדו מחדש שתי המפלגות לרשימה אחת, ופבריקס נבחר כמנהיג הרשימה וכמועמדה לראשות הממשלה. הרשימה לא עברה את אחוז החסימה ולא נכנסה לסאימה. פבריקס הודיע שהוא נוטל אחריות על התבוסה, ופרש מהחיים הפוליטיים.

ב-27 בספטמבר 2019, כינה פבריקס את הלגיונרים הלטביים שלחמו עם האס אס במלחמת העולם השנייה; "גאוות העם הלטבי והמדינה", וכן טען ש"זו חובתנו לכבד את הפטריוטים הלטבים הללו מכל עמקי נשמתנו". דבריו עוררו דיון פוליטי והיסטורי נרחב בלטביה.

## קישורים חיצוניים

## הערות שוליים

קטגוריה:פוליטיקאים לטבים
קטגוריה:בוגרי אוניברסיטת לטביה
קטגוריה:שרי הגנה
קטגוריה:שרי ממשלת לטביה
קטגוריה:שרי החוץ של לטביה
קטגוריה:לטבים שנולדו ב-1966
נזילות מינית

**נזילות מינית** היא הרעיון שהאוריינטצייה המינית של האדם איננה בהכרח קבועה, אלא יכולה להשתנות במהלך חייו. רעיון זה דוחה את התווית המיניות הנפוצות בחברה כיום.

החקר בנושא נזילות מינית שיזמה ליסה מ. דיימונד הציב אתגר תרבותי לקהילה הגאה. הסיבה לכך היא שעל אף שחוקרים מדגישים בדרך כלל ששינויים בנטייה המינית אינם סבירים, למרות ניסיונות של טיפולי המרה, הזהות המינית יכולה להשתנות עם הזמן. העובדה שהנטייה המינית לא תמיד יציבה מאתגרת את דעותיהם של רבים בקהילה הגאה, המאמינים שהנטייה המינית היא קבועה ובלתי ניתנת לשינוי.

יש רמה מסוימת של ויכוח תרבותי בנוגע לשאלה כיצד (ואם) קיימת נזילות מינית בקרב גברים, כולל שאלות לגבי תנודות במשיכה מינית ועוררות מינית אצל גברים ביסקסואליים.

נזילות מינית עשויה לחפוף עם המונח אברוסקסואל (*abrosexual*), אשר שימש לתיאור שינויים קבועים במיניותו של האדם.

## הערות שוליים

קטגוריה:להט"ב
קטגוריה:זהות מינית
משרד ההגנה (מולדובה)

**משרד ההגנה** (בליטאית: **Ministerul Apărării**) הוא משרד בממשלה המולדובית, האחראי על יישום מדיניות הביטחון של מולדובה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים הלאומיים של מולדובה, כמו גם על גיוסם בשעת הצורך. הוא מדווח ישירות לנשיא אשר משמש כמפקד העליון של הכוחות המזוינים. ראש המטה הכללי מדווח ישירות לשר.

בימיה הקצרים של הרפובליקה הדמוקרטית המולדובנית לא נוסד משרד ממשלתי אשר עסק בענייני הביטחון של המדינה. אלו טופלו בידי איש צבא שקיבל את התואר "המנהל הכללי של הכוחות המזוינים". משרד ההגנה המולדובי הוקם לראשונה ב-1992 לאחר התפרקות ברית המועצות. אנטוליה נוסאטי מכהן כשר ההגנה מאז 6 באוגוסט 2021.

## קישורים חיצוניים
* 

קטגוריה:מולדובה: צבא וביטחון
קטגוריה:משרדי ביטחון
קטגוריה:ממשלת מולדובה
TSV הארטברג

**TSV Hartberg** (בגרמנית: **TSV Hartberg**) הידוע בשם **TSV Egger Glass Hartberg**, הוא מועדון כדורגל אוסטרי מהעיר הארטברג, המשחק בבונדסליגה האוסטרית.

## היסטוריה
המועדון נוסד ב-29 באפריל 1946 ושיחק בליגות הנמוכות. בעונת 2007/2008 סיימה הקבוצה במקום השביעי בליגה השלישית. בסיום עונת 2008/2009 עלתה לראשונה לליגה השנייה.

ב-2016/2017 עלתה שוב לליגת המשנה, ובעונת 2017/2018 סיימה במקום השני בבונדסליגה השנייה ועלתה לראשונה בתולדותיה לבונדסליגה הראשונה. בעונה הראשונה בליגה סיימה במקום החמישי והעפילה לראשונה בתולדותיה למוקדמות הליגה האירופית. בסיבוב המוקדמות השני של הפסידה הקבוצה לפיאסט גליביצה הפולנית והודחה. בעונה השנייה בליגה סיימה הקבוצה במקום התשיעי.

## קישורים חיצוניים

* 

קטגוריה:קבוצות כדורגל אוסטריות
קטגוריה:קבוצות כדורגל שהוקמו ב-1946
TV (שיר)

"**TV**" (בעברית: "**טֵלֶוִיזִיָה**") הוא שיר שהוקלט על ידי הזמרת-יוצרת האמריקאית בילי אייליש. הוא יצא לאור ב-21 ביולי 2022, על ידי חברת התקליטים אינטרסקופ רקורדס ודארק-רום רקורדס, ביחד עם "The 30th" מתוך מ-*[[Guitar Songs]]*. לאחר חשיפת השיר ב-"Happier Than Ever, The World Tour", נודע שהוא בלדה המלווה בגיטרה אקוסטית.

השיר הגיע למקום ה-52 במצעד הבילבורד הוט 100.

## רקע וכתיבה
השיר נכתב על ידי בילי אייליש ופיניאס או'קונל והופק על ידי פיניאס או'קונל. לפני שדארק-רום רקורדס ואינטרסקופ רקורדס הפכו את השיר לזמין לסטרימינג ולהורדה דיגיטלית, אייליש חשפה את קיומו של "TV" באמצעות הופעה חיה. היא ביצעה אותו במהלך הופעה במנצ'סטר ב-"Happier Than Ever, The World Tour" לצד אחיה, פיניאס או'קונל.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-60 מיליון השמעות.

## וידאו קליפ
האודיו הרשמי של השיר פורסם ב-21 ביולי 2022 בערוץ היוטיוב של בילי אייליש.

נכון לאוגוסט 2022 עומד מונה הצפיות של הקליפ על למעלה מ-5.1 מיליון צפיות.

## מיקומי שיא

### מצעדי סוף שנה

## היסטוריית יציאות לאור

## קישורים חיצוניים

## הערות שוליים

קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירים על הפלה
קטגוריה:שירים על טלוויזיה
קטגוריה:בלדות משנות ה-2020
ראיין מרימן

**ראיין ארל מרימן** (באנגלית: **Ryan Earl Merriman**; נולד ב-10 באפריל 1983) הוא שחקן אמריקאי.

## ביוגרפיה
מרימן נולד בעיר צ'וקטאו, אוקלהומה, בנם של ארל ונונלין מרימן. יש לו אחות בשם מוניקה. בגיל צעיר, הוא החל לשחק בפרסומות ואף שיחק בתיאטרון המקומי (Stage Struck Studios) באוקלהומה.

## קריירה

התפקיד הגדול הראשון של מרימן היה בסדרת הטלוויזיה "The Mommies", ששודרה בין השנים 1993 ל-1995. במהלך שנות ה-90, הוא הופיע בסדרת הטלוויזיה "המתחזה" כגרסה צעירה יותר של ג'רוד, הדמות הראשית של הסדרה. הוא שיחק בכמה סרטי טלוויזיה, כולל "Smart House", "The Luck of the Irish", וכמאיר לנסקי הצעיר בסרט "לנסקי" משנת 1999.באותה שנה הוא הופיע בסרט העלילתי "הצד העמוק של האוקיינוס" בו גילם את הבן שנחטף ממשפחתו. בסרט מככבים טריט ויליאמס ומישל פייפר.

בשנת 2000 שיחק בתפקיד ראשי בסרט "Just Looking". בשנת 2002, הוא גילם את אדם אדינגטון בסרט מקורי אחר של ערוץ דיסני, "טבעת עם אור אינסופי". לאחר מכן הוא הוא שיחק בכמה סדרות טלוויזיה בהן, "חטופה" ו-"סמולוויל".

מרימן שיחק בסרטי האימה "ליל המסכות: תחיית המתים" משנת 2002, "הצלצול 2" משנת 2005, ו-"יעד סופי 3" משנת 2006. הוא גילם את הנרי דאן בפיילוט של סדרת הטלוויזיה "האי של הרפר", אבל הוחלף על ידי כריסטופר גורהאם. 

משנת 2010 עד 2014, מרימן גילם את איאן תומאס בסדרת הטלוויזיה "שקרניות קטנות, ששודרה בערוץ ABC. 

בשנת 2012, הוא שיחק בפרק בסדרה "הוואי חמש-אפס".

## חיים אישיים
מרימן היה נשוי למיקול דאנקן מ-2004 עד 2011. ב-1 בינואר 2012 הוא התארס לקריסטן מקמולן. הם נישאו בספטמבר 2014. בתם נולדה ביולי 2018.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-1983
קיובייס

**קיובייס** (באנגלית: **Cubase**) היא תוכנת DAW (תחנת עבודה אודיו דיגיטלית) שפותחה על ידי חברת Steinberg. התוכנה משמשת להקלטה, עיבוד ועריכה של מוזיקה. קיובייס היא אחת מהתוכנות להפקת מוזיקה המובילות בשוק כיום.

## היסטוריה
התוכנה שוחררה לראשונה בשנת 1989. בשנת 2003 נרכשה על ידי חברת ימאהה. בשנת 2025 שוחררה הגרסה העדכנית של קיובייס, גרסה 14.

## אפשריות פעולה
ניתן להשתמש ב-Cubase כדי לערוך סאונד ואותות אודיו המגיעים ממקור סאונד חיצוני, MIDI ודוגמיות אודיו. כמו כן התוכנה יכולה לארח כלים ואפקטים של VST. יש לתוכנה מספר תכונות מיוחדות:

רצועות אקורדים: עוזרות למשתמש לעקוב אחר שינויים באקורדים, וניתן להשתמש בהם להרמוניה אוטומטית של רצועות אודיו ו-MIDI, כמו גם להפעיל ארפג'יו ואקורדים עם קולות או קולות בסיסיים לפסנתר ולגיטרה. ניתן להזין אקורדים באופן ידני או לזהות אוטומטית.

Expression Maps: מוסיף נתיב ל-Key Editor (כלי הפסנתר של Cubase) המאפשר למשתמש להגדיר שינויים בניסוחים ובדינמיקה של הכלי. ב-DAWs אחרים, זה מצריך שינויי תוכניות MIDI מסובכים.

Expression Notes: מאפשר להחיל בקרי MIDI כגון גובה, עוצמת קול, פאן ומסננים רק על התווים שנבחרו. זה מתגבר על אחת מהמגבלות הידועות של MIDI, כאשר בקרים כאלה משפיעים בדרך כלל על הערוץ כולו (לדוגמה, כל התווים של אקורד מושפעים באותה מידה משינוי Pitch).

Key Editor: מספק שליטה מדויקת על ציור אקורדים, היפוכי אקורדים, קוונטיזציה, טרנספוזיציות, תיקון קנה מידה, אורכי תווים ו-legato. ניתן להחיל שינויים רק על התווים שנבחרו או על כל חלק ה-MIDI הנערך.

ניתן לערוך את חלקי ה-MIDI באמצעות פסנתר, עורך תופים ייעודי, עורך תווים, או כרשימה שלמה הניתנת לסינון של אירועי MIDI.

Chord Track: ערוץ בו ניתן לזהות אקורדים וכן לקבל הצעות לאקורדים לפי הנגינה עד כה.

בנוסף:
* ישנה אפשרות ליצא באיכות גבוהה ובמספר פורמטים של שמע
* בתוכנה יש את האפשרות להקליט ערוץ חי לאודיו או מידי וכן לערוך אותו ולהוסיף אפקטים.
* התוכנה תומכת גם בחיבור כלי נגינה חיצוניים. ניתן לחבר כלי נגינה אקוסטיים בעזרת כרטיס קול חיצוני.
* גרסת הpro מגיעה גם עם מתקן הזיופים של steinberg

## מכשירים וירטואליים (VST)
* HALion Sonic SE 3
* Groove Agent SE 5
* Retrologue 2
* Padshop 2
* Trip for HALion Sonic S
* E Flux for
* HALion Sonic SE

## אפקטים
התוכנה מגיעה עם מספר גדול של אפקטים הכוללים EQ,REVERB,DELAY ועוד.

## גרסאות
* קיובייס Pro - התוכנה המלאה הכוללת את כל האופציות של קיובייס כולל מספר לא מוגבל של ערוצים וחבילת אפקטים מלאה
* קיובייס Artist - גרסת הסטודנטים של קיובייס
* קיובייס Element - גרסת הביניים של קיובייס
* קיובייס Le - גרסת המתחילים של קיובייס

## מחירים
מחירי התוכנה נעים מסביבות כאלפיים שקלים לגרסת ה-Pro, עד כמאתיים שקלים לגרסת ה-Le.

## משתמשים בולטים
* ינון צור
* הנס צימר
* אלן פרסונס
* אלן סילבסטרי
* אלכסנדר זצפין
* אינפקטד משרום
* אסטריקס

## ראו גם
* סקוונסר

## קישורים חיצוניים

* 

## הערות שוליים

קטגוריה:מוזיקה אלקטרונית
קטגוריה:תוכנות עריכת אודיו
קטגוריה:תוכנות מוזיקה
All Around Me (שיר של ג'סטין ביבר)

**All Around Me** (בעברית: **הכל סביבי**) הוא שיר שהוקלט על ידי הזמר־יוצר הקנדי ג'סטין ביבר לאלבום האולפן החמישי שלו, *[[Changes (אלבום של ג'סטין ביבר)|Changes]]*. השיר נכתב על ידי ביבר, פו דב  וסשה סירוטה , והופק על ידי האחרונים. הוא יצא לאור ב-14 בפברואר 2020, כשיר הראשון מרצועת האלבום.

## כתיבה
השיר נכתב על ידי הזמר-יוצר הקנדי ג'סטין ביבר יחד פו דב  וסשה סירוטה . הוא שיר פופ, וכמו רוב שירי האלבום, מדבר על האהבה של ביבר לאשתו, היילי בולדווין. בתחילתו, ג'סטין מתאר את מציאות חייו בתקופה שעוד לא הכיר את בת זוגו, בפזמון השיר, הוא אומר שברצונו להקיף את עצמו באהבה שלה:
בהמשך השיר, ביבר אומר שמעולם לא ראה את עצמו נאמן לאף אדם אחר:

רבים מהמבקרים פירשו אותו כמתייחס למערכת היחסים הכושלת שלו עם בת זוגו לשעבר, הזמרת האמריקאית, סלינה גומז.

## הפצה
השיר הושמע לראשונה ב-3 בפברואר 2020, כחלק מהסדרה התיעודית על ביבר, ג'סטין ביבר: עונות, שתיארה את יצירת האלבום. ויצא בהוצאה מסחרית ב-14 בפברואר כשיר הראשון מתוך רצועת אלבום האולפן החמישי של ביבר, *[[Changes (אלבום של ג'סטין ביבר)|Changes]]*. עם יציאתו הגיע לעשירייה הראשונה במצעד ה-Heatseekers ובמצעד הסטריימינג הבריטי.

## וידאו קליפ
ב-2 במרץ 2020, במסגרת הפרויקט "*CHANGES: The Movement"* פורסם סרטון וידאו לשיר, בבימוי של פיליפ צ'ביב וניק דהמורה. בסרטון נראים פיליפ צ'ביב ומקנזי דאסמן כשהם רוקדים ומתנשקים בחלל סגור בגוון כחול. נכון לאוגוסט 2022 מונה הסרטון כ-9,500,000 צפיות ביוטיוב, זאת לעומת 7,800,000 בסרטון המקורי ביוטיוב.

## מיקומי שיא

## קבלה
בשל היותו השיר הפותח של האלבום, השיר זכה לביקורות רבות, רבים מהביקורות תיארו אותו כשיר אהבה קליל, אשר פותח את האלבום בצורה טובה.

ב-7 בספטמבר 2021, ביבר פרסם טיזר עם השיר, לסרט הדוקומנטרי שלו, ג'סטין ביבר: העולם שלנו.

## ראו גם
* דיסקוגרפיה של ג'סטין ביבר
* ג'סטין ביבר#2018–הווה: שיתופי פעולה, Changes, Justice

## קישורים חיצוניים

## הערות שוליים

קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
דסונטה ברדפורד

**דסונטה ברדפורד** (באנגלית: **Desonta Bradford**; נולד ב-12 באפריל 1996) הוא כדורסלן אמריקאי המשחק בעמדת הקלע בהפועל באר שבע.

## קריירה
ברדפורד היה חלק מרכזי בנבחרת תיכון הומבולדט שזכתה באליפות המדינה לשנת 2013. בשנתו הראשונה באוניברסיטת המדינה של מזרח טנסי הוא העמיד ממוצעים של 4.1 נקודות למשחק. בשנתו השנייה הוא השתפר ל-6.8 נקודות למשחק, ובשנתו האחרונה, ברדפורד העמיד ממוצעים של 15.5 נקודות, 5.8 ריבאונדים ו-3.5 אסיסטים למשחק, והוביל את הליגה בחטיפות.

לאחר שלא נבחר בדראפט 2018 ב-NBA, ב-28 ביולי 2018 חתם בפורטרס קורמנד ההונגרית. ב-4 ביולי 2019 חתם בפיניקס בריסל הבלגית. ב-28 ביולי 2021 חתם באקילה באסקט טרנטו האיטלקית. ב-17 באוגוסט 2022 חתם בהפועל באר שבע.

## קישורים חיצוניים

## הערות שוליים

קטגוריה:כדורסלנים אמריקאים
קטגוריה:כדורסלני אוניברסיטת המדינה של מזרח טנסי
קטגוריה:כדורסלני פורטרס קורמנד
קטגוריה:כדורסלני אקילה באסקט טרנטו
קטגוריה:כדורסלני הפועל באר שבע
קטגוריה:אמריקאים שנולדו ב-1996
פשיעה באנטארקטיקה

**[[פשיעה]] ב[[אנטארקטיקה]]** היא נדירה יחסית. הפשיעה לרוב נובעת מבידוד ושעמום המשפיעים על אנשים מסוימים לרעה. אלכוהוליזם הוא בעיה ידועה ביבשת, שמובילה למריבות.
 
שמאל|ממוזער|270px|תמונת לווין של יבשת אנטארקטיקה

## סוגי פשיעה שהתרחשו
סוגי הפשעים שהתרחשו באנטארקטיקה כוללים שימוש בסמים לא חוקיים, עינויים והרג חיות בר, מרוצי אופנוע באזורים רגישים לסביבה, תקיפה בנשק, ניסיון רצח, הצתה והטרדה מינית.

## אכיפת חוק
מכיוון שאין באנטארקטיקה משטרה ורשויות אכיפת חוק מקומיות אחרות, נקבע באמנת אנטארקטיקה משנת 1959, אשר אושררה על ידי 53 מדינות, שאנשים שהואשמו בפשיעה באנטארקטיקה יהיו נתונים לחוקים ולרשויות אכיפת החוק של ארצם.

## מקרי פשיעה מפרסמים
* **בשנת 1959**, אירע רצח בתחנת ווסטוק הממוקמת בקרבת הקוטב המגנטי הדרומי, שהייתה אז תחנת מחקר סובייטית. מדען רצח מדען אחר באמצעות גרזן קרח (יש שאומרים שהתקיפה לא הייתה קטלנית). המדען רצח מכיוון שהפסיד במשחק שחמט. המשטרה החשאית הסובייטית נשלחה לנהל חקירה. לאחר החקירה, הוציאה המשטרה החשאית דו"ח, שבו בין היתר נקבעו כללים חדשים עבור תחנות מחקר סובייטיות באנטארקטיקה. אחד הכללים היה שאסור יותר לשחק שחמט.
* **בשנת 1984**, נשרפה תחנת המחקר הארגנטינאית אלמירנטה בראון, הממוקמת בנ"צ 64°53′ דרום 62°53′ מערב, ליד נמל פרדייז. לאחר חקירה, הסתבר שהייתה הצתה. הסתבר שמי ששרף את התחנה היה מנהל התחנה. המנהל שרף את התחנה מכיוון שנדרש להישאר בתחנה לעוד חורף.

## הערות שוליים

קטגוריה:אנטארקטיקה
קטגוריה:פשע לפי יבשת
אנדרואיד 13

**אנדרואיד 13** היא הגרסה העיקרית ה-13 של מערכת ההפעלה אנדרואיד שפותחה על ידי Open Handset Alliance בראשות גוגל. הגרסה זמינה במכשירי פיקסל, מדגם פיקסל 4 ומעלה, החל מ-15 באוגוסט 2022.

## היסטוריה
ממוזער|128x128 פיקסלים|לוגו אנדרואיד 13 בגרסאות הבטא
אנדרואיד 13 (שם הקוד הפנימי **Tiramisu**) הוכרז בבלוג אנדרואיד ב-10 בפברואר 2022, והתצוגה המקדימה הראשונה למפתחים שוחררה מיידית לסדרת Google Pixel (מ-Pixel 4 עד Pixel 6, תוך הפסקת התמיכה עבור ה-Pixel 3 ו-Pixel 3a). הוא שוחרר 4 חודשים בערך לאחר הגרסה היציבה של אנדרואיד 12. גרסה שנייה של תצוגה מקדימה למפתחים יצאה במרץ. בטא ראשונה יצאה ב-26 באפריל 2022. גוגל פרסמה בטא שנייה במהלך Google I/O ב-11 במאי 2022. שתי גרסאות בטא נוספות תוכננו לצאת ביוני ויולי. יציבות הפלטפורמה הושגה ביוני, עם בטא 3. המהדורה הסופית של אנדרואיד 13 החלה ב-15 באוגוסט כאשר העדכון הפך לזמין לטלפונים של מסדרת פיקסל ונכנס לפרויקט הקוד הפתוח של אנדרואיד.

## תכונות
### פרטיות
אנדרואיד 13 כולל מספר תכונות חדשות שנועדו לשפר את פרטיות המשתמש, הן תכונות מוכוונות משתמשים והן תכונות מוכוונות מפתחים.

נוסף בוחר מדיה חדש, המשפר את הפרטיות בכך שהוא מאפשר למשתמשים לבחור לאילו תמונות וסרטונים תהיה לכל אפליקציה גישה. רוב האפליקציות עדיין לא הטמיעו את בוחר המדיה הזה. בנוסף, אנדרואיד 13 מציגה הרשאה חדשה, `NEARBY_WIFI_DEVICES`. בעבר, הרשאות Wi-Fi ו-GPS צורפו להגדרה אחת שנקראה "מיקום". השינוי הזה אומר שכעת ניתן לאפשר לאפליקציות לחפש מכשירים ורשתות בקרבת מקום מבלי לבקש גישה למערכות ניווט רחבות יותר.

אפליקציות נדרשות כעת לקבל אישור אקטיבי מהמשתמש לפני שיוכלו לשלוח התראות.

### חוויית משתמש
נוספו שינויים קטנים בחלונות דו-שיח כגון הגדרות האינטרנט, במטרה לגרום להם להשתלב טוב יותר עם שפת העיצוב. נגן המדיה עוצב מחדש, כעת משתמש בעטיפת האלבום כרקע, וכולל יותר בקרות משתמש. תכונת ריבוי המשתמשים שופרה, וכעת יש אפשרות לבחור לאילו אפליקציות ניתן לגשת מהמשתמש האורח. נתוני האפליקציות נמצאים בארגז חול בין משתמשים, כך שאין מידע משותף.

### תכונות חדשות
תמיכה ב-Bluetooth LE Audio וב-קודק השמע LC3, המאפשרים קבלה ושיתוף של אודיו בין מספר התקני בלוטות' בו-זמנית, השינוי יכול גם לשפר את איכות השמע וחיי הסוללה של המכשירים המחוברים, בתנאי שהם תומכים בכך.

גרסה זו פותחת את התמיכה באפליקציות צד שלישי לשימוש בסמלים של Material You.

לחיצה ארוכה וגרירת התראה תאפשר את פתיחת ההתראה בתצוגת מסך מפוצל. תכונה זו זמינה בטלפונים וגם בטאבלטים.

משגר האפליקציות כולל שורת חיפוש "מאוחדת" חדשה, המסוגלת לספק תוצאות חיפוש מהאינטרנט וכן אפליקציות ופעולות במכשיר. נראה שגוגל תרחיב את היכולות של כלי החיפוש הזה במהדורות עתידיות.

## קישורים חיצוניים

* 
* אנדרואיד 13, באתר הרשמי של אנדרואיד

## הערות שוליים

קטגוריה:תוכנות שהושקו ב-2022
קטגוריה:אנדרואיד
מאלו גוסטו

**מאלו גוסטו** (בצרפתית: **Malo Gusto**; נולד ב-19 במאי 2003) הוא כדורגלן צרפתי ממוצא ברזילאי המשחק בעמדת המגן הימני בצ'לסי מהפרמייר ליג ובנבחרת צרפת.

## קריירה
מאלו גוסטו נולד בדסאן-שרפיו, במטרופולין ליון שבצרפת. בתחילה החל לשחק רוגבי בתמיכת אביו, אך גוסטו בחר במהרה לשחק כדורגל, תוך כדי לימודים לתואר ראשון בטכנולוגיה.

גוסטו החל לשחק ב- ASVF, מאוחר יותר הצטרף לבורגון-ז'אליו בה שיחק עונה אחת, בטרם הצטרף לאקדמיה של אולימפיק ליון בגיל 14. בדצמבר 2021 חתם על החוזה המקצועי הראשון שלו במועדון. באותו שלב הוא כבר רשם כמה הופעות בקבוצה הבוגרת של המועדון. הוא ערך את הופעת הבכורה שלו בליג 1 ב-24 בינואר 2021, בניצחון 0–5 על סנט אטיין.

## תארים
**[[צ'לסי (כדורגל)|צ'לסי]]**
* קונפרס ליג: 2024/2025
* גביע העולם למועדונים: 2025

## קישורים חיצוניים

## הערות שוליים

קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני אולימפיק ליון
קטגוריה:כדורגלני צ'לסי
קטגוריה:ספורטאים צרפתים באנגליה
קטגוריה:צרפתים שנולדו ב-2003
קטגוריה:כדורגלני נבחרת צרפת
MatPat

**מתיו רוברט פטריק** (נולד ב-15 בנובמבר 1986), הידוע יותר בשם המסך שלו **MatPat**, הוא משפיען אמריקאי והיוצר והמנחה לשעבר של סדרת האינטרנט Game Theorists של יוטיוב, ובנוסף גם את יצירות הבת של הסדרה, הנקראות Film Theorists, Food Theorists ו-Style Theorists.

Game Theorists מתמקדת בנושאים כמו ההיגיון, הדיוק המדעי והידע של משחקי וידאו שונים ותעשיית המשחקים. Film Theorists מתמקדת בקולנוע/טלוויזיה/פילמוגרפיה באינטרנט, Food Theorists בזיכיונות מזון וטרנדים מעולם המזון ו-Style Theorists בסגנונות חיים (בנושאים שונים כגון פנג שווי), טרנדים ואופנה. GTLive הוא ערוץ המשחקים של The Game Theorists שהתחיל כערוץ לתוכן לייב ונכון ל-2023 עבר להעלאת כ-3 סרטונים שבועיים בצורה לא חיה וערוכה אך שמדמה שידור חי ולכן מכונה GT”Not”Live.

בשנת 2015, פטריק יצר את אחד מערוצי המשחקים החיים הראשונים של YouTube GTLive, ובשנת 2016, הוא יצר את סדרת YouTube Premium MatPat's Game Lab. בשנת 2018, MatPat הצטרף ל-Joey Graceffa יחד עם אורחי יוטיוב אחרים בעונה השלישית של סדרת YouTube Premium של Graceffa Escape the Night. הוא הופיע בעונה 4, תחילה לפתיחת פרק 1 ולאחר מכן כעוזר בפרק 6. נכון לנובמבר 2023, הוא צבר למעלה מ-41.23 מיליון מנויים ולמעלה מ-8.5 מיליארד צפיות בסך הכל בחמשת הערוצים שלו. בין ה-1 ביולי 2016 ל-31 ביולי 2016, הוא כיכב בתוכנית המשחק The Runner. הוא גם עובד עם סדרת האינטרנט המוזיקלית מפגשים אקראיים ועוזר בתפקידי קול מיוחדים בשירים. 

ב-9 בינואר 2024, פטריק הודיע כי הוא יפרוש מיוטיוב ב-9 במרץ 2024 ושמנחים אחרים ינחו את ארבעת הערוצים.

## קישורים חיצוניים

## הערות שוליים

קטגוריה:יוטיוברים אמריקאים
קטגוריה:בוגרי אוניברסיטת דיוק
קטגוריה:אמריקאים שנולדו ב-1986